**Mátranovák Község Önkormányzatának Képviselő-testülete 7 /2017. (VIII.17. ) önkormányzati rendelete**

**1. számú függeléke**

**MÁTRANOVÁK KÖZSÉG**

**KÖZÖSSÉGI SZÍNTERÉNEK HASZNÁLATI SZABÁLYZATA**

Mátranovák Község Önkormányzatának Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény ( a továbbiakban: Törvény) 78. § (5) a.) pontja alapján, a közművelődésről szóló …./2017. ( ) önkormányzati rendelet 2. § (5) bekezdésében foglaltaknak (továbbiakban: Rendelet) megfelelően, a község közművelődési színterének használati szabályzatát az alábbiakban határozza meg:

A Rendelet 2. § (2) bekezdésében foglaltak alapján az önkormányzat a helyi lakosság közművelődési tevékenységének, valamint a lakosság önszerveződő közösségeinek támogatása érdekében közösségi színtérként az alábbi létesítményeket tartja fenn:

a.) Május 1. Művelődési Ház, címe: 3143 Mátranovák Petőfi út 1.

b.) Bányász Emlékház címe: 3143 Mátranovák Dózsa György út 1.

c.) Könyvtári Szolgáltatóhely címe: 3143 Mátranovák Petőfi út 1.

**Május 1. Művelődési Ház**

A közösségi színtér neve: Május 1. Művelődési Ház

Címe: 3143 Mátranovák Petőfi út 1.

Fenntartója: Mátranovák Község Önkormányzata

Működési területe: Mátranovák község közigazgatási területe

Jogállása: alapító okirattal nem rendelkező közösségi színtér

Alaptevékenysége: közművelődési feladatellátás

Tevékenység helyei: nagyterem, kisterem, konyha, raktárhelyiség, iroda,

 öltözők, színpad, vizesblokk, előtér, udvar

**I.1.Közösségi színtér igénybevételének szabályozása**

I.1.1. A község közösségi színterének szolgáltatásait, programjait bárki igénybe veheti, aki a használati szabályzatban fogalt feltételeket elfogadja.

I.1.2. A helyiségek igénybevételének szándékát a közművelődési szakembertől legalább 5 munkanappal a tervezett igénybevétel előtt kell írásban kérni.

I.1.3. A közművelődési szakember az állandó közművelődési programok időpontjának figyelembe vételével biztosítja a helyiségeket az igénylőnek.

d.) A helyiségek ünnepnapokon és egyes munkaszüneti napokon ( január 1, március 15, Húsvét vasárnap és hétfő, május 1, Pünkösd vasárnap és hétfő, augusztus 20, október 23, november 1, és december 25-26.) nem vehetők igénybe, kivéve, az önkormányzat és a vele együttműködő szervezetek saját szervezésű rendezvényei esetében, továbbá egyedi döntés alapján.

I.1.4. Az önkormányzat természetbeni juttatásként e szabályzat **1. számú mellékletében** meghatározott szervezetek részére ingyenesen biztosítja a közösségi színtér helyiségeinek igénybevételét, más szervezetek esetében a közművelődési szakember kezdeményezésére a polgármester dönthet a helyiségek ingyenes igénybevételének lehetőségeiről.

**I. 2. A közösségi színtér helyiségeinek bérleti díjmentes és díjköteles használata**

I.2.1. Bérleti díjmentes tevékenységek és szolgáltatások

a) fenntartó önkormányzat és intézményeinek, helyi nemzetiségi önkormányzatnak a szervezésében megvalósuló rendezvények,

b) az 1. mellékletben meghatározott szerveztek működésének, rendezvényeiknek biztosítása,

c) egészségügyi intézmények ingyenes lakossági szűrései esetén,

d) mindaz a tevékenység, amelyet az önkormányzat célzott feladatként finanszíroz,

1.2.2. Bérleti díjköteles tevékenységek és szolgáltatások

a) családi rendezvények ( esküvő, névadó, születésnap, ballagás, halotti tor stb.) tartása

b) áru és termékbemutatók, tájékoztatók, reklámtevékenységek, továbbá haszonszerzés céljából folytatott bármilyen tevékenység

1.2.3. A bérleti szerződés

A művelődési ház helyiségeinek bérbeadásáról szóló szerződések megkötésére a polgármester jogosult.

A bérleti szerződés minimális tartalma

a) megállapodó felek adatai

b) a tevékenység, szolgáltatás, rendezvény pontos megjelölése,

c) használat díjának, valamint a fizetés módjának rögzítése,

d) a használat időpontjának és időtartamának pontos meghatározása,

e) kapcsolattartó személy megjelölése elérhetőségeivel,

f) a Művelődési ház használata során rongálás miatt, vagy egyéb a berendezések, eszközök nem rendeltetés szerinti használatából bekövetkezett károk megtérítése,

g) a megállapodás teljesítésével kapcsolatos viták tárgyalásos úton történő rendezésének vállalása

I.2.4. A közösségi színtér helyiségei nem adhatók bérbe olyan szolgáltatás és rendezvény céljára, amelyek:

a) belépődíj kötelesek,

b) helyben történő sütést-főzést igényelnek,

c) szeszesital árusítást tartalmaznak

I.2.5. A közösségi színtér tevékenységi helyein alkalmazott díjakat a **2. számú melléklet** tartalmazza.

I.2.6. A közösségi színtér házirendjét a **3. számú melléklet tartalmazza.**

**II. Bányász Emlékház**

A közösségi színtér neve: Bányász Emlékház

Címe: 3143 Mátranovák Dózsa György út 1.

Fenntartója: Mátranovák Község Önkormányzata

Működési területe: Mátranovák község közigazgatási területe

Jogállása: alapító okirattal nem rendelkező közösségi színtér

Alaptevékenysége: bányászathoz tartozó tárgyi emlékek és szellemi

 termékek gyűjtése, a gyűjtemény tárolása,

 rendszerezése, kiállítása, bemutatása

Tevékenység helyei: kiállító tér, udvar

**II. 1. A közösségi színtér igénybevételének szabályozása**

II.1.1. Az emlékház megtekintésére a közművelődési szakembernél, vagy az emlékház gondnokánál történő regisztrációt, bejelentkezést követően van lehetőség.

II.1.2. A bejelentést személyesen vagy telefonon, illetve elektronikus úton is meg lehet tenni, legkésőbb a tervezett látogatás megelőző harmadik napon. A bejelentés alkalmával közölni kell a látogatók várható számát, a látogató csoport vezetőjét. A bejelentést a közművelődési szakember, illetve az emlékház gondnoka köteles visszaigazolni.

II.1.3. A bejelentést az alábbi elérhetőségeken lehet megtenni:

Torjákné Nyegota Alexandra

 Zsugya József

II.1.4. Az emlékház házirendjét a **3. számú melléklet** tartalmazza.

**III. Könyvtári Szolgáltatóhely**

A közösségi színtér neve**:** Könyvtári Szolgáltatóhely **(**amely a Könyvtárellátási Szolgáltató

 Rendszer keretein belül működik )

Címe: 3143 Mátranovák Petőfi út 1.

Fenntartója: a Könyvtári Szolgáltató Rendszer fenntartója a Balassi Bálint Megyei

 Könyvtár

Működési területe: Mátranovák község közigazgatási területe

Jogállása: alapító okirattal nem rendelkező, ellátási szerződés alapján,

 a Könyvtárellátási Szolgáltató Rendszer keretein belül működő

 szolgáltatás

Alaptevékenysége: könyvtári szolgáltatás

Tevékenység helye: könyvtárhelyiség

Könyvtári ellátás formája: közkönyvtár

Szolgáltató könyvtár: a települési önkormányzat szerződésben rendelte meg a települési

 könyvtári ellátást, a szerződés tartalmazza a megrendelt

 szolgáltatásokat és a szerződők kötelezettségeit

III.1. Az önkormányzat a települési könyvtári ellátás biztosítását a megyei könyvtár szolgáltatásainak igénybevételével teljesíti. A szolgáltatás tartalmát a megyei könyvtár és a települési önkormányzat megállapodása tartalmazza. Mátranovák önkormányzat az igénybe vett szolgáltatások fogadására alkalmas könyvtári információs és közösségi hely elnevezésű könyvtári szolgáltató helyet működtet.

III.2. A könyvtári szolgáltató hely feladatának tekinti, hogy az érdeklődők legszélesebb köre számára biztosítsa a magyar és az egyetemes kultúra kincseinek megismerését, és a folyamatos önművelést, a színvonalas szórakozást, a szabadidő hasznos eltöltését.

Ennek érdekében támogatja:

a.) az egyéni tanulást, önképzést,

b.) az állampolgári jogok gyakorlásához szükséges közhasznú ismeretek megszerzését, ,

d.) a nemzeti és etnikai kisebbséghez tartozók, valamint a hátrányos helyzetűek (vakok, gyengén látók, mozgásukban korlátozottak) ellátását,

e.) a gyermekek olvasási kultúrájának, önálló ismeretszerzésének segítését.

III.3. A könyvtárosi teendőket a képviselő-testület által kinevezett főállású közalkalmazotti jogviszonyban álló közművelődési szakember látja el.

III.1. A könyvtár házirendjét a **3. számú melléklet tartalmazza**

A szabályzat hatálybalépésének napja: 2017. szeptember 1.